РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-200/21

Датум: 14. септембар 2021. године

На основу члана 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21), члана 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 7. сједници одржаној дана 14. септембра 2021. године,

д о н и ј е л а је

**Р Ј Е Ш Е Њ Е**

**О РАЗРЈЕШЕЊУ ВРШИОЦА ДУЖНОСТИ ЧЛАНОВА УПРАВНОГ ОДБОРА**

**ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Сара Пајић, Бранка Стевановић и Ненад Гарић, разрјешавају се вршиоца дужности чланова Управног одбора Јавне установе „Музеј Семберије“ Бијељина, због истека периода од 2 мјесеца од дана именовања на дужност.

2. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом. Чланом 16. став 6. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да Управни одбор установе чији је оснивач или суоснивач јединица локалне самоуправе именује и разрјешава скупштина општине, односно скупштина града, на приједлог начелника општине, односно градоначелника након спроведеног поступка јавне конкуренције, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач.

Скупштина Града Бијељина, на 6. сједници одржаној дана 16.07.2021. године донијела је Рјешење о именовању Ненада Гарића, за вршиоца дужности члана Управног одбора Јавне установе „Музеј Семберије“ Бијељина број 01-111-167/21 и Рјешење о именовању Саре Пајић и Бранке Стевановић, за вршиоце дужности члана Управног одбора Јавне установе „Музеј Семберије“ Бијељина број 01-111-192/21, у складу са одредбом члана 39. став 2. тачка 33. Закона о локалној самоуправи („Службени гласинк Републике Српске“, број: 97/16, 36/19 и 61/21), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17). Основ за доношење наведених Рјешења о именовању био је члан 4. став 2. Закона

2.

о министарским, владиним и другим именовањима Републике Српске („Службени гласник Републике Српске“, број: 41/03) који се односи на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000).

Имајући у виду да су Сара Пајић, Бранка Стевановић и Ненад Гарић на сједници одржаној дана 16.07.2021. године именовани за вршиоца дужности чланова Управног одбора Јавне установе „Музеј Семберије“ Бијељина, да у међувремену није објављен Јавни конкурс за избор члана Управног одбора Јавне установе „Музеј Семберије“ Бијељина, те да су горе наведена лица именована на највише два (2) мјесеца (члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03)), у складу са горе наведеним одредбама, одлучено је као у диспозитиву.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-201/21

Датум: 14. септембар 2021. године

На основу члана 39. став 2. тачка 33. Закона о локалној самоуправи („Службени гласинк Републике Српске“, број: 97/16, 36/19 и 61/21), а у вези са чланом 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 7. сједници одржаној дана 14. септембра 2021. године, д о н и ј е л а је

**Р Ј Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ЧЛАНОВА УПРАВНОГ ОДБОРА**

**ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА**

1. Сара Пајић, Бранка Стевановић и Ненад Гарић именују се за вршиоце дужности чланова Управног одбора Јавне установе „Музеј Семберије“ Бијељина.

2. Именовани ће функцију из тачке 1. овог Рјешења обављати до окончања поступка избора и коначног именовања члана Управног одбора Јавне установе „Музеј Семберије“ Бијељина.

3. Ово Рјешење ступа на снагу даном доношења, а објавиће се у „Службеном гласнику Града Бијељина“.

О б р а з л о ж е њ е

Чланом 39. став 2. тачка 33. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да Скупштина именује и разрјешава директора и управни одбор установе чији је оснивач или суоснивач једница локалне самоуправе, у складу са законом, док је одредбом члана 39. став 2. тачка 36. Статута Града Бијељина („Службени гласник Града Бијељина“, број: 9/17) прописано да Скупштина града именује и разрјешава директора и управни одбор установе чији је Град оснивач или суоснивач. Члан 4. став 2. Закона о министарским, владиним и другим именовањима Републике Српске („Службени гласник Републике Српске“, број: 41/03) односи се на изузећа у примјени од тог закона, тј. на именовања на краћи период, под којим се подразумјевају именовања на највише 2 мјесеца која се не могу поновити и за која укупна накнада за цијели период не износи више од пет хиљада КМ (5.000). Сходно горе наведеном, одлучено је као у диспозитиву.

2.

ПОУКА О ПРАВНОМ ЛИЈЕКУ:

Ово Рјешење је коначно у управном поступку, те против њега није дозвољена жалба, али се може покренути управни спор подношењем тужбе Окружном суду у Бијељини у року од 30 дана од дана достављања рјешења.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |
|  |  |  |

На основу члана 8. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17) Скупштина Града Бијељина на 7. сједници одржаној дана 14. септембра 2021. године, расписала је

**Ј А В Н И К О Н К У Р С**

**ЗА ПОПУНУ УПРАЖЊЕНОГ МЈЕСТА**

I ЧЛАНОВА УПРАВНОГ ОДБОРА ЈАВНЕ УСТАНОВЕ „МУЗЕЈ СЕМБЕРИЈЕ“ БИЈЕЉИНА

У Управни одбор бира се 3 (три) члана из реда оснивача.

II ОПИС ПОСЛОВА

Управни одбор доноси Статут установе, одлучује о пословању предузећа, разматра и усваја извјештај о пословању и годишњи обрачун, доноси програм рада и финансијски план, одлучује о кориштењу средстава, у складу са законом и статутом предузећа и врши друге послове утврђене актом о оснивању и статутом установе.

III М А Н Д А Т

Чланови Управног одбора из тачке I именују се на период од 4 (четири) године.

IV С Т А Т У С

Актом о именовању члан Управног одбора не заснива радни однос. Члан Управног одбора оставрује право на накнаду у складу са Одлуком о ограничавању висине накнада за рад чланова управних и надзорних одбора у јавним установама и предузећима чији је оснивач Град Бијељина ( „Службени гласник Града Бијељина“, број: 27/13).

V ОПШТИ УСЛОВИ ЗА КАНДИДАТЕ

• Да су држављани БиХ – Републике Српске ,

• Да су старији од 18 година,

• Да нису отпуштени из државне службе, на било којем нивоу власти у БиХ, као резултат дисциплинске мјере, у периоду од три године прије објављивања конкурса,

• Да не служе казну изречену од стране Међународног суда за бившу Југославију и да нису под оптужбом тог Суда, а да се нису повиновали налогу да се појаве пред Судом.

• Да нису осуђивани за кривична дјела која их чине неподобним за вршење дужности.

2.

VI ПОСЕБНИ УСЛОВИ И КРИТЕРИЈИ ЗА КАНДИДАТЕ

Посебни услови за кандидате за чланове Управног одбора су:

- висока (VII степен) или виша (VI степен) стручна спрема

- познавање проблематике у дјелатности којом се бави правни субјект

- познавање садржаја и начина рада органа управљања

- доказани резултати рада на ранијим пословима

VII СУКОБ ИНТЕРЕСА

Кандидати не могу обављати дужности нити активности или бити на положају који доводи до сукоба интереса у складу са Законом о министарским, владиним или другим именовањима Републике Српске („Службени гласник Републике Српске“, број: 41/03), Законом о спречавању сукоба интереса у органима власти Републике Српске („Службени гласник Републике Српске“, број: 73/08), Законом о локалној самоуправи („Службени гласник Републике Српске“, број: 97/16, 36/19 и 61/21) и другим законима.

Кандидати не могу бити лица која су на функцији у политичкој странци.

VIII ПОТРЕБНА ДОКУМЕНТА

Уз пријаву кандидати достављају доказе о испуњавању општих и посебних услова, у оригиналу или овјереној копији:

- биографију о кретању у служби, увјерење о држављанству (да није старије од три мјесеца), извод из матичне књиге рођених, својеручно потписане и овјерене изјаве о испуњавању услова из тачке V алинеје 3., 4. и 5. конкурса, својеручно потписану и овјерену изјаву о непостојању сукоба интереса (тачка VII Конкурса), диплому о завршеној високој стручној спреми (VII степен) или вишој стручној спреми (VI степен) и ако посједује и друге доказе којима доказује резултате рада на ранијим пословима.

Изабрани кандидати су дужни доставити увјерење да нису осуђивани (да није старије од три мјесеца) и увјерење о општој здраственој способности који буду именовани на дужност.

Са свим кандидатима који уђу у ужи избор Комисија за избор ће обавити интервју, о чему ће кандидати бити благовремено обавијештени.

IX РОК ЗА ПОДНОШЕЊЕ ПРИЈАВА

Рок за подношење пријава је 14 дана од дана последњег објављивања конкурса.

Непотпуне и неблаговремене пријаве неће бити узете у разматрање.

О резултатима конкурса кандидати ће бити писмено обавијештени.

Пријаве се могу доставити лично или путем поште на адресу:

СКУПШТИНА ГРАДА БИЈЕЉИНА

Трг Краља Петра I Карађорђевића број 1.

са назнаком „Комисија за избор“.

3.

X ОБЈАВЉИВАЊЕ

Јавни конкурс ће се објавити у „Службеном гласнику Републике Српске“ и дневном листу „Независне новине“.

Јавни конкурс ће се објавити и у „Службеном гласнику Града Бијељина“, али се та објава неће рачунати у рокове за пријављивање кандидата.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-202/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 14. септембар 2021. године |  |  |
|  |  | Александар Ђурђевић, с.р. |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-203/21

Датум: 14. септембар 2021. године

На основу члана 9. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. Статута Града Бијељина („Службени гласник Града Бијељина“, број: 9/17), Скупштина Града Бијељина на 7. сједници одржаној дана 14. септембра 2021. године, д о н и ј е л а је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ИЗБОР ЧЛАНОВА УПРАВНОГ ОДБОРА**

**ЈАВНЕ УСТАНОВЕ „МУЗЕЈ СЕМБЕРИЈЕ” БИЈЕЉИНА**

I

У Комисију за избор чланова Управног одбора Јавне установе „Музеј Семберије” Бијељина именују се :

1. Зоран Радић, предсједник

2. Самер Ел Цхекх, члан

3. Мишо Полетан, члан

4. Бранкица Ђелмо, члан

5. Светлана Ненић, члан

II

Задатак Комисије за избор је да у складу са Законом о министарским, владиним и другим именовањима у Републици Српској („Службени гласник Републике Српске“, број: 41/03) размотри пријаве приспјеле на конкурс, сачини ранг листу са ужим избором кандидата који испуњавају критеријуме за именовање, по потреби припреми додатне информације о кандидатима, обави интервјуе и након тога предложи ранг листу са кандидатима као и приједлоге аката за именовање члана Управног одбора Јавне установе „Музеј Семберије“ Бијељина на разматрање и доношење аката за избор и именовање.

III

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић, с.р. |