На основу члана 25. став 1. тачка г. Закона о експропријацији ("Службени гласник Републике Српске", број: 112/06, 37/07, 66/08, 110/08 и 79/15), члана 39. став 2. тачка 25. Закона о локалној самоуправи ("Службени гласник Републике Српске", број: 97/16, 36/19 и 61/21) и члана 39. став (2) тачка 28) Статута Града Бијељина ("Службени гласник Града Бијељина", број: 9/17), Скупштина Града Бијељина на својој 7. сједници одржаној дана 14. септембра 2021. године, донијела је

**О Д Л У К У**

**О ОБЕЗБЈЕЂИВАЊУ ГАРАНЦИЈЕ ОД БАНКЕ ЗА ПРОВОЂЕЊЕ ПОСТУПКА ЕКСПРОПРИЈАЦИЈЕ ЗА ИЗГРАДЊУ НАСИПА РАДИ ЗАШТИТЕ ОД ПОПЛАВА ГРАДА БИЈЕЉИНА ОД ВЕЛИКИХ ВОДА РИЈЕКЕ ДРИНЕ – II ФАЗА ЕТАПА 4**

I

Град Бијељина обезбиједиће Гаранцију од Нове банке а.д. Бања Лука у износу од 1.000.000,00КМ**,** у складу са Одлуком о утврђивања општег интереса број: 04/1-012-2-698/17 од 23.03.2017. године; Одлуком Скупштине Града број: 01-022-68/17 од 16.12.2016. године; и Процјеном ЈП "Дирекција за развој и изградњу града" доо Бијељина број: И-478/21 од 11.08.2021. године ради уређења тока ријеке Дрине, друга фаза, етапа 4, у пројекту спречавања поплава од ријеке Дрине на подручју Семберије.

II

Нова банка а.д. Бања Лука ће издати гаранцију по следећим условима:

-накнада 0,50% једнократно што износи 5.000,00КМ и 0,50% по кварталу, што износи 20.000,00КМ, укупно 25.000,00КМ.

Корисник Гаранције: Републичка геодетска управа

Рок важења Гаранције: 1 година

III

Задужује се Градоначелник Града Бијељина да обезбиједи извршење ове Одлуке.

IV

Ова Одлука ступа на снагу осмог дана од дана објављиваља у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-74/21 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 14. септембар 2021. године |  |  |
|  |  | Александар Ђурђевић, с.р. |
|  |  |  |