На основу члана 39. став 2. тачка 20. Закона о локалној самоуправи („Службени гласник Републике Српске“, број: 97/16, 36/19 и 61/21), члана 39. став 2. тачка 23) Статута Града Бијељина ("Службени гласник Града Бијељина", број: 9/17) и члана 18. став 1. Одлуке о признањима у Граду Бијељина ("Службени гласник Града Бијељина", број: 15/13), Скупштина Града Бијељина на својој 7. сједници одржаној дана 14. септембра 2021. године, донијела је

**З А К Љ У Ч А К**

**О ДОДЈЕЛИ ГРАДСКИХ ПРИЗНАЊА**

I

ДОДЈЕЉУЈУ СЕ градска признања како слиједи:

ПОВЕЉА ГРАДА БИЈЕЉИНА

1. **Г-дин Мићо Мићић** - **постхумно**

За изузетан допринос у изналажењу праведних и професионалних рјешења у функционисању локалне заједнице и развоја Града Бијељина, те урађене многобројне инфраструктурне пројекте. Функцију Градоначелника Града обиљежио је својим личним квалитетима, одговорношћу, савјесношћу и развијању заједнице којој је припадао и на чијем челу је био.

МЕДАЉА „КНЕЗ ИВО ОД СЕМБЕРИЈЕ“

**а/ Златна медаља „Кнез Иво од Семберије“**

1) **Јавна здравствена установа Болница „Свети Врачеви“ из Бијељине**

За изузетан допринос који су дали у лијечењу суграђана током пандемије ковид-19.

2) **Јавна здравствена установа Дом здравља из Бијељине**

За изузетан допринос који су дали у лијечењу суграђана током пандемије ковид-19.

3) **Јавна установа „Бања Дворови“ из Дворова**

За изузетан допринос који су дали у лијечењу суграђана током пандемије ковид-19.

4**) Федерално министарство расељених особа и избјеглица (ФМРОИ)**

За изузетан допринос у реализацији великих инфраструктурних, привредних и пољопривредних пројеката, а који су финансирани или суфинансирани од овог министарства.

5**) УНДП (Развојни програм Уједињених нација)**

За изузетан изражен хуманизам који је донаторским средствима ЕУ, путем Програма за опоравак од поплава, у Бијељину уложио око 15 милиона КМ за санацију штета настале у поплавама 2014. године.

6**) ДОО Мљекара „Дуле“ Средњи Драгаљевац**

За одговоран и несебичан допринос, компанијa која за вријеме пандемије није отпуштала раднике без обзира на отежане услове рада.

**б/ Сребрна медаља „Кнез Иво од Семберије“**

1**) „Бинго“ д.о.о. експорт – импорт Тузла**

За одговоран и несебичан допринос, компанија која је несметано обављала дјелатност за вријеме пандемије и није отпуштала раднике.

2**) Индустрија и промет грађевинског материјала „Дрина“ а.д. Бијељина**

За успјешан дугогодишњи рад у производњи блока, који својом укупном привредном дјелатношћу доприноси бољем животном и економском стандарду.

**в/ Бронзана медаља „Кнез Иво од Семберије“**

1) **Г-дин Брано Перковић из Бијељине**

За хумано дјело донирањем средстава за реновирање школе ЈУ ОШ „Свети Сава“ Бијељина дао је значајан допринос побољшању просторних услова за рад ученика и запослених.

2) **Г-дин** **Раденко Пелемиш, власник Занатске пекарске радње „Пекара Алекса“ из Бијељине**

За развој и одрживост пекарске производње на територији Семберије, као и за истакнути рад у многим хуманитарним акцијама за вријеме поплава и пандемије ковид-19.

МЕДАЉА „ФИЛИП ВИШЊИЋ“

**а/ Златна медаља „Филип Вишњић“**

1. **Г-дин Милан Р. Марковић - постхумно**

За дугогодишњи општепризнати рад и дјела, био је изузетан књижевник, публициста, пјесник, књижевни критичар и преводилац.

2) **Агенција за пружање интелектуалних услуга „ANGLIA V“ Верица Амиџић с.п. Бијељина**

За успјешан образовни рад, постигнуте резултате у настави страних језика на професионалан и савремен начин.

**б/ Сребрна медаља „Филип Вишњић“**

1. **Проф. др Перо Спасојевић - постхумно**

За успјешан дугогодишњи образовни рад, изузетан допринос рада Педагошког факултета у Бијељини. Објавио више научних монографија.

**в/ Бронзана медаља „Филип Вишњић“**

1) **Зорица Мркаљевић и Љубица Мркаљевић из Бијељине**

За изузетан рад и допринос у јавним, културним и хуманитарним дјелатностима.

ЗНАЧКА ГРАДА БИЈЕЉИНА

**а/ Златна значка Града Бијељина**

1) **Г-дин Пантелија Савић - постхумно**

За успјешан дугогодишњи рад и допринос у области друштвеног активизма, економије, политике и спорта. Био је одборник СО Бијељина у првом вишестраначком сазиву.

2) **Г-дин Љубо Малетић - постхумно**

За успјешан дугогодишњи рад и допринос на јачању пољопривреде, изградње инфраструктуре у сеоским мјесним заједницама. Био је одборник СО Бијељина у првом вишестраначком сазиву.

3) **Г- ђица** **Марица Гајић из Бијељине**

За успјешан лични допринос и освојено пето мјесто на Европском првенству са репрезентацијом Босне и Херцеговине.

**б/ Сребрна значка Града Бијељина**

1**) Г-дин Ведран Боровчанин из Бијељине**

За успјешан лични рад и изузетан допринос у промоцији спорта локалне заједнице и локалног спортског клуба.

**а/ Захвалница Града**

1. **Др Александра Радојчић из Бијељине**

За учињено лично дјело, борећи се за животе и здравље сваког човјека у вријеме тешке епидемиолошке ситуације изазване корона вирусом.

1. **Др Милан Тодоровић из Бијељине**

За изузетан допринос у области лапароскопске хирургије.

II

Овај Закључак ступа на снагу даном доношења, а објавиће се у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022-79/21 П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, 14. септембар 2021. године

Александар Ђурђевић, с.р.

**.**